Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.540 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas pirmo apakškārtu”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.540 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas pirmo apakškārtu”” (turpmāk – MK noteikumu projekts) izstrādāts saskaņā ar Labklājības ministrijas rosinātajiem grozījumiem darbības programmas „Cilvēkresursi un nodarbinātība” papildinājumā (turpmāk – DPP). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Labklājības ministrijas rosinātie grozījumi DPP paredz:1. Samazināt par 1 141 067 EUR (no 13 825 823 EUR uz 12 684 756 EUR) DPP 1.4.1.2.4.apakšaktivitātei „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” (turpmāk – 1.4.1.2.4.apakšaktivitāte) pieejamo finansējumu, jo, noslēdzoties 1.4.1.2.4.apakšaktivitātes 2.kārtas projektiem, radies attiecināmo finanšu līdzekļu ietaupījums (pārsvarā ietaupījumi iekšzemes transporta izdevumu pozīcijā sociālās rehabilitācijas, motivācijas un alternatīvās sociālās aprūpes programmu ieviešanas ietvaros un netiešo izmaksu nemainīgās likmes noteikšanas metodikas maiņas rezultātā, kā arī netiešo izmaksu nemainīgās likmes korekcijas rezultātā un līdz 2012.gada 8.maijam konstatētas neatbilstoši veiktu izmaksu rezultātā radies ietaupījums), kas atbilstoši MK 2012.gada 8.maija lēmuma (Nr.25, 26.§) 7.punktā noteiktajam nav radies pēc 2012.gada 8.maija projektos konstatēto neatbilstību vai lauzto līgumu rezultātā. Ietaupījumu plānots pārdalīt 1.4.1.1.1.apakšaktivitātes īstenošanai, lai nodrošinātu minētās apakšaktivitātes ietvaros īstenotā projekta „Kompleksie atbalsta pasākumi” šādu aktivitāšu ieviešanu 2014.gadā:- pabalsts par asistenta izmantošanu personām ar I grupas redzes invaliditāti, ņemot vērā 2013.gada 6.augusta MK sēdes protokollēmumā Nr.42 84.§ „Informatīvais ziņojums „Par Eiropas Savienības fondu 2007.-2013.gada un 2014.-2020.gada plānošanas perioda pārejas posmā papildu nepieciešamo finansējumu aktīvo nodarbinātības pasākumu nepārtrauktai nodrošināšanai”” minēto finansējuma nepieciešamības pabalstu izmaksai izvērtējumu un piedāvātās rīcības (indikatīvi 1 020 850 EUR);- zinātnisks pētījums par jauniešu, kas nemācās, nestrādā un neapgūst arodu, profilu un aktivizācijas iespējām (indikatīvi 103 000 EUR pētījuma izmaksas, t.sk. 3 000 EUR pētījuma tulkošanas izmaksas);- bezdarbnieku uzskaites un reģistrēto vakanču informācijas sistēmas pielāgošana, lai nodrošinātu attālināta pieslēguma un datu ievades iespējas (indikatīvi 17 217 EUR).1.4.1.2.4.apakšaktivitātes 2.kārtas 1.apakškārtas ietvaros attiecināmais finansējums samazināts par 549 808 EUR (no 4 938 755 EUR uz 4 388 947 EUR).2. Palielināt 1.4.1.2.4.apakšaktivitātes ietvaros noteikto iznākuma rādītāju (sociālo pakalpojumu saņēmušo personu ar funkcionāliem traucējumiem, bezpajumtnieku un citu sociālās atstumtības riskam pakļauto personu skaits) par 15 647 personām (no 3 030 uz 18 677 personām). Plāns par sasniedzamajiem rādītājem 1.4.1.2.4.apakšaktivitātes 2.kārtas projektu ietvaros aktualizēts, jo saskaņā ar 1.4.1.2.4.apakšaktivitātes 2.kārtas ietvaros noslēgtajiem līgumiem par atklātas projektu iesniegumu atlases (turpmāk – APIA) projektu īstenošanu, sociālie pakalpojumi lielākoties tiek sniegti kā atsevišķi atbalsta pasākumi mērķa grupām dažas stundas dienā vai dažas dienas mēnesī, nevis kā sociālās aprūpes un sociālās rehabilitācijas nodrošināšana mērķa grupai 8 vai 24 stundas dienā. Līdz ar to vidēji finanšu intensitāte vienas personas atbalstam ir mazāka kā tika plānots DPP izstrādes brīdī. Šobrīd DPP un Ministru kabineta 2010.gada 21.jūnija noteikumos Nr.540 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas pirmo apakškārtu” (turpmāk ‑ MK noteikumi Nr.540) noteiktais rādītājs (3 030 personas) tika plānots DPP sagatavošanas procesā, kad aprēķini tika veikt, ņemot vērā 2006.gada ekonomisko situāciju valstī. Pamatojoties uz MK 07.04.09. sēdes protokola Nr.23 47.§ „Par ES struktrūrfondu un Kohēzijas fonda aktivitātēm, kuru īstenošana papildus izvērtējama saistībā ar ekonomisko situāciju valstī” labklājības nozarē tika veiktas izmaiņas aktivitāšu/apakšaktivitāšu ieviešanā, t.sk. plānotajos sasniedzamajos rādītājos. DPP rādītāju plāna precizēšanas brīdī nebija iespējama precīza sasniedzamā iznākuma rādītāja noteikšana, jo 1.4.1.2.4.apakšaktivitātes 2.kārtas projekti tika izvēlēti APIA veidā. Līdz ar to šobrīd DPP un MK noteikumos Nr.540 noteiktais rādītājs ir būtiski mazāks par faktiski plānoto rādītāja vērtību saskaņā ar 1.4.1.2.4.apakšaktivitātes 2.kārtas ietvaros noslēgtajiem projektu ieviešanas līgumiem. Saskaņā ar APIA projektos plānotajiem iznākuma rādītājiem līdz 31.12.2014. projektos sociālās rehabilitācijas pakalpojumus plānots sniegt 18 677 personām. Plānotā rādītāja izmaiņas DPP un MK noteikumos Nr.540 nepieciešamas, lai sniegtu pilnīgu priekšstatu par reālajiem ieguvumiem atbilstoši veiktajiem ES fondu finanšu ieguldījumiem. Ja rādītājs netiks precizēts, tiks būtiski apgrūtināta mērķu sasniegšanas līmeņa izvērtēšana, aktivitātes uzraudzība un kontrole tās īstenošanas laikā, kā arī tas var būtiski ietekmēt adekvāti veikt ES fondu pēcieviešanas (ex-post) izvērtējumu.Lai nodrošinātu MK noteikumu Nr.540 atbilstību Labklājības ministrijas rosinātajiem grozījumiem DPP, nepieciešams veikt grozījumus MK noteikumos Nr.540, samazinot finansējuma apmēru un palielinot iznākuma rādītāju. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | 1. Finansējuma pārdale tiek ierosināta, ņemot vērā 2014.gada 19.februāra Koalīcijas partneru darba grupas Par ES struktūrfondu un Kohēzijas fonda jautājumiem protokola 1.3.apakšpunktā un 4.a) punktā noteikto.
2. MK noteikumu projekts var tikt virzīts izskatīšanai MK sēdē vienlaikus ar attiecīgiem grozījumiem DPP, MK 2011.gada 12.aprīļa noteikumos Nr.292 „ Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas otro apakškārtu” (turpmāk – MK noteikumi NR.292) un MK 2011.gada 1.marta noteikumos Nr.170 „Noteikumi par darbības programmas „Cilvēkresursi un nodarbinātība” papildinājuma 1.4.1.1.1.apakšaktivitāti „Kompleksi atbalsta pasākumi iedzīvotāju integrēšanai sabiedrībā un darba tirgū”” (turpmāk – MK noteikumi Nr.170).
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar funkcionāliem traucējumiem, bezpajumtnieki un citas sociālās atstumtības riskam pakļautās personas – sociālo pakalpojumu saņēmēji (1.4.1.2.4.apakšaktivitātes otrās kārtas ietvaros 18 677 personas). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 12 403 | 0 | -12 403 | -12 403 | -12 403 |
| 2. Budžeta izdevumi: | 15 252 | 0 | -15 252 | -15 252 | -15 252 |
| 3. Finansiālā ietekme: | -2 849 | 0 | 2 849 | 2 849 | 2 849 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi ir Eiropas Sociālā fonda (turpmāk – ESF) finansējums un budžeta izdevumi ir no valsts budžeta finansēto iestāžu nepieciešamie izdevumi projektu ieviešanai un citiem finansējuma saņēmējiem kopējie veicamie maksājumi attiecīgajā gadā.ESF finansējums ir 100% no projektu attiecināmajām izmaksām. Papildus finansējuma saņēmējiem no valsts budžeta tiek kompensēti zaudējumi, kas radušies netiešo attiecināmo izmaksu nemainīgās likmes piemērošanas metodikas maiņas rezultātā.1.4.1.2.4.apakšaktivitātes 2.kārtas 1.apakškārtas projektiem pieejams attiecināmais finansējums 4 388 947 EUR apmērā, tai skaitā ESF finansējums 4 388 947 EUR. No minētā finansējuma 5 354 EUR ir neatbilstoši veiktas izmaksas, kas konstatētas pēc 08.05.2012.Līdz 2013.gada 31.decembrim kopējās izmaksas projektiem ir 4 550 198 EUR, no tām attiecināmās izmaksas 4 371 190 EUR, tai skaitā ESF finansējums 4 371 190 EUR, valsts budžeta izmaksas 147 268 EUR apmērā kompensācijām zaudējumiem, kas radušies netiešo attiecināmo izmaksu nemainīgās likmes piemērošanas metodikas maiņas rezultātā un finansējuma saņēmējiem izmaksātie avansa maksājumi 31 740 EUR apmērā, kas atmaksāti budžetā kā neizlietoti.2014.gadā indikatīvi kopējās izmaksas ir 15 252 EUR, no tām attiecināmās izmaksas 12 403 EUR, tai skaitā ESF finansējums 12 403 EUR un valsts budžeta izmaksas kompensācijām zaudējumiem, kas radušies netiešo attiecināmo izmaksu nemainīgās likmes piemērošanas metodikas maiņas rezultātā 2 849 EUR.Saskaņā ar likumu “Par valsts budžetu 2014.gadam” 1.4.1.2.4.apakšaktivitātes 2.kārtas 1.apakšapakškārtai paredzēts finansējums 15 252 EUR apmērā, un tas atbilst paredzamajiem maksājumiem finansējuma saņēmējiem 2014.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informācija apkopota 01.03.2014.Pirms finansējuma pārdales veikšanas apakškārtai piešķirtais attiecināmais finansējums ir 4 938 755 EUR.Attiecināmais finansējums līgumos ir 4 383 593 EUR.Pēc 08.05.2012 konstatētas neatbilstības 5 354 EUR apmērā.Lauztu līgumu pēc 08.05.2012 nav.Kopā līgumiem piesaistītais finansējums un nepārdalāmais neatbilstoši veikto izmaksu finansējums ir 4 388 947 EUR.Pārdalāmo finansējumu 549 808 EUR apmērā veido līdz 08.05.2012. konstatētās neatbilstoši veiktās izmaksas 1 358 EUR apmērā, netiešo izmaksu nemainīgās likmes korekcijas rezultātā radies finansējuma ietaupījums 21 562 EUR apmērā (VIS ievadītas kā *flat-rate* korekcija), kā arī cita veida ietaupījumi 526 888 EUR apmērā, tai skaitā netiešo izmaksu nemainīgās likmes noteikšanas metodikas maiņas rezultātā radies attiecināmo izmaksu ietaupījums un ietaupījumi iekšzemes transporta izdevumu pozīcijā sociālās rehabilitācijas, motivācijas un alternatīvās sociālās aprūpes programmu ieviešanas ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Labklājības ministrijas rosinātie grozījumi DPP;2. Grozījumi MK noteikumos Nr.170;3. Grozījumi MK noteikumos Nr.292.Minētie grozījumi tiesību aktos tiks iesniegti Valsts kancelejā izskatīšanai MK sēdē indikatīvi 2014.gada martā. |
| 2. | Atbildīgā institūcija | Labklājības ministrija |
| 3. | Cita informācija | MK noteikumu projekts var tikt virzīts izskatīšanai Ministru kabineta sēdē vienlaikus ar grozījumiem MK noteikumos Nr.170, grozījumiem MK noteikumos Nr.292 un vienlaikus ar vai pēc Labklājības ministrijas rosināto grozījumu DPP apstiprināšanas Ministru kabineta sēdē. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē netika nodrošināta, jo 1.4.1.2.4.apakšaktivitātes ietvaros tiek veikta finanšu līdzekļu ietaupījuma pārdale un šīs apakšaktivitātes ietvaros jauna projektu iesniegumu atlase netiek plānota. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nodarbinātības valsts aģentūra kā sadarbības iestāde 1.4.1.2.4.apakšaktivitātes ietvaros. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas V sadaļa – MK noteikumu projekts šo jomu neskar.

Labklājības ministrs U.Augulis

24.03.2014. 13:59

1646

D.Zvaigzne, 67021660

Dace.Zvaigzne@lm.gov.lv